Samuel (propheta)

Samuel (Hebraice Shmû'ēl 'nomen Dei') fuit propheta Veteris Testamenti, qui in regno Israel prodiit. Res ab eo gestae in primo libro Samuelis leguntur. Samuel fuit iudex, id est dux, Israëlitarum, sed etiam propheta.

Samuel una cum Moyse et Elia nominatur (Ps 99,6):
:Moyses et Aaron in sacerdotibus eius, et Samuel inter eos, qui invocant nomen eius. Invocabant Dominum, et ipse exaudiebat eos.
Non solum a Iudaeis et Christianis colitur, sed etiam a Muslimis in secundo capitulo Qur'an memoratur. In litteris rabbinicis ultimus iudicum primusque eorum, qui in terra Israel vaticinati sunt, habetur. Ita in eo duas aetates connectuntur. Primores duos reges Israelitici et Saul et David ab eo in regem uncti sunt.

Loco, quo traditio prophetam sepultum esse vult, sc. in vico Nabi Samwil in Cisiordania sito, temporibus expeditionum sacrarum abbatia ordinis Praemonstratensis fuit, nostris autem temporibus ibi et synagoga et meschita sunt.

 Dictum 
"Loquere, Domine, quia audit servus tuus." - 1 Samuel 3:10.

 Vide etiam 
 Debora
 Gedeon
 Samson

 Bibliographia 
 Klaus-Gunther Wesseling (1993). Samuel. In: Biographisch-Bibliographisches Kirchenlexikon (BBKL). Vol. 8, Bautz, Herzberg. ISBN 3-88309-053-0, coll. 1286–1290.

 Nexus externi 

 Commentarius de Samuel ex Bibliographia ex Encyclopaedia Britannica
 Peter Mommer (2006). Samuel. In: Michaela Bauks, Klaus Koenen, Stefan Alkier (edd.): Das wissenschaftliche Bibellexikon im Internet (WiBiLex), Stuttgardiae.

Categoria:Liber Iudicum
Categoria:Personae Biblicae
Categoria:Prophetiae
Categoria:Prophetae Islamici
Categoria:Vetus Testamentum